## Uredba o prestanku rada Ureda za rezidencijalne potrebe

### NN 67/2001 (24.7.2001.), Uredba o prestanku rada Ureda za rezidencijalne potrebe

# VLADA REPUBLIKE HRVATSKE

1105

Na teme­­lju članka 26. stavka 1. Zakona o Vladi Republike Hrvatske
(»Narodne novine«, br. 101/98 i 15/2000), Vlada Re­pub­like Hrvatske je na
sjednici održanoj 19. srp­­nja 2001. godine, donijela

## UREDBU

### O PRESTANKU RADA UREDA ZA REZIDENCIJALNE POTREBE

Članak 1.

Ured za rezidencijalne
potrebe (u da­­lj­­njem tekstu: Ured), osnovan Uredbom o Uredu za
rezidencijalne potrebe (»Narodne novine«, broj 164/98), prestaje s radom.

Članak 2.

Državne službenike i
namještenike Ureda, koji su, do stupa­­nja na snagu ove Uredbe, obav­­ljali
stručne, upravno-pravne, administrativne i pomoćno-tehničke poslove za Ured
Predsjednika Republike Hrvatske, preuzima Ured Predsjednika Republike Hrvat­ske.

Ured Predsjednika Republike
Hrvatske preuzima i državne službenike i namještenike koji su poslove iz stavka
1. ovog članka obav­­ljali u vezi s objektima koji su, Odlukom o dava­­nju određenih
nekretnina u vlasništvu Republike Hrvatske, kojima je do sada uprav­­ljao Ured
za rezidencijalne potrebe, na uprav­­lja­­nje Uredu Predsjednika Republike
Hrvatske i Uredu za državnu imovinu, klase: 940-01/01-04/02, urbroja:
5030102-01-1, od 22. ve­­ljače 2001. godine (u da­­lj­­njem tekstu: Odluka
Vlade), dani na uprav­­lja­­nje Uredu Predsjednika Republike Hrvatske.

Ostale državne službenike i namještenike Ureda preuzimaju Ured za državnu
imovinu i Ured za opće poslove Vlade i Hrvat­skoga sabora, u skladu s poslovima
koji su im dani u djelokrug točkom IV. Odluke Vlade.

Državni službenici i
namještenici koji ne budu raspoređeni u tijela iz stavaka 1., 2. i 3. ovog
članka, stav­­ljaju se na raspolaga­­nje Vladi Republike Hrvatske, u skladu s
općim propisima koji se odnose na državne službenike i namještenike.

Članak 3.

Financijska sredstva koja su
Uredu osigurana u Državnom proračunu Republike Hrvatske za 2001. godinu za troškove
zaposlenih, raspoređuju se Uredu Predsjednika Republike Hrvatske, Uredu za državnu
imovinu i Uredu za opće poslove Vlade i Hrvatskoga sabora, sukladno broju
preuzetih djelatnika.

Uredu za državnu imovinu
raspoređuju se i ona sredstva koja su namije­­njena za tekuće i investicijsko
održava­­nje zgrada, na­mje­štaja i opreme, izdatke za energiju, komunalne i
druge usluge, te kapitalne investicije u vezi s nekretninama koje su Odlu­kom
Vla­de, dane na uprav­­lja­­nje tom Uredu.

Sva ostala financijska sredstva
Ureda raspoređuju se Uredu Predsjednika Republike Hrvatske.

Provedba stavaka 1., 2. i 3.
ovog članka uredit će se posebnim sporazumom između Ureda Predsjednika
Republike Hrvat­ske, Ureda za državnu imovinu i Ureda za opće poslove Vlade i
Hrvatskoga sabora.

Članak 4.

Danom stupa­­nja na snagu ove
Uredbe prestaje važiti Uredba o Uredu za rezidencijalne potrebe (»Narodne
novine«, broj 164/98).

Članak 5.

Ova Uredba stupa na snagu
danom objave u »Narodnim novinama«.

Klasa: 023-03/01-01/46
Urbroj: 5030109-01-1
Zagreb, 19. srp­­nja 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

Uredba, NN 67/2001-1105